Musim dingin

Musim dingin atau musim salju marupoan katiko udaro paliang dingin di wilayah bariklim kutub dan bariklim sadang ataupun subtropis. Musim iko pun marupoan ciek dari ampek musim nan ado di nagara-nagara bariklim sadang jo subtropis. Dek tu basobok sumbu bumi nan miriang sakitar 23,5 darajat, hal tasabuik manyobabkan pargantian musim di saluruah panjuru bumi. Musim dingin tajadi katiko suatu balahan bumi manjauah dari matoari. Satiok kabudayaan manusia punyo pandangan dan tanggalan nan baragam takaik awal dan akhia dari musim dingin. Sabagian ado nan mangaikkannyo jo cuaco dan suhu udaro di suatu wilayah. 

Sacaro astronomis, musim dingin di balahan bumi salatan bamulo pado tanggal 21 Juni dan barakhia pado tanggal 23 September dan di balahan bumi utaro bamulo sojak tanggal 22 Desember hinggo 21 Maret. Sacaro meteorologis, musim dingin di balahan bumi salatan bamulo dari tanggal 1 Juni dan barakhia pado tanggal 31 Agustus dan di balahan bumi utaro bamulo pado tanggal 1 Desember dan barakhia pado tanggal 28/29 Februari. Sacaro kalender matoari, musim dingin di balahan bumi salatan bamulo sojak tanggal 1 Mei dan barakhia pado tanggal 31 Juli dan di balahan bumi utaro bamulo dari tanggal 1 November dan barakhia pado tanggal 31 Januari.



Kategori:Cuaca